作者:皎然
標題:渚山春暮，會顧丞茗舍，聯句效小庾體
內容:誰是惜暮人，相攜送春日。因君過茗舍，留客開蘭室。——陸士修濕苔滑行屐，柔草低藉瑟。鵲喜語成雙，花狂落非一。——崔子向煙濃山焙動，泉破水舂疾。莫抝掛瓢枝，會移閬書帙。——皎然頗容樵與隱，豈聞禪兼律。欄竹不求疏，網藤從更密。——陸士修池添逸少墨，園雜莊生漆。景晏枕猶欹，酒醒頭懶櫛。——崔子向雲教淡機慮，地可遺名實。應待禦荈青，幽期踏芳出。——皎然